Diari Oficial de la Generalitat Valenciana


Sumari del DOGV 2645, del 14-12-1995 (1995/836943)

DECRET 342/1995, de 14 de novembre, del Govern Valencià, pel qual s'accepta la cessió gratuïta de la propietat de l'immoble situat en les proximitats del Parc Natural de les Salines de Santa Pola, destinat a la instal·lació d'un centre de recepció i informació del parc natural, realitzada per l'Ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/11/14/342/dof/vci/html**

### Dades del document

Número de DOGV
:   2645

Data del DOGV
:   14-12-1995

Secció del DOGV
:   DISPOSICIONS GENERALS

Número del document
:   1995/836943


Data del document
:   14-11-1995

Organisme emissor
:   Conselleria d'Economia i Hisenda

Tipus de document
:   Decret

DECRET 342/1995, de 14 de novembre, del Govern Valencià, pel qual s'accepta la cessió gratuïta de la propietat de l'immoble situat en les proximitats del Parc Natural de les Salines de Santa Pola, destinat a la instal·lació d'un centre de recepció i informació del parc natural, realitzada per l'Ajuntament d'aquest municipi.   
L'Ajuntament de Santa Pola, en la sessió plenària realitzada el dia 28 d'abril de 1995, acordà la cessió gratuïta a la Generalitat Valenciana de la propietat de l'immoble situat en el sector Salines i ampliació, propietat de l'esmentat Ajuntament.  
La cessió es realitza amb el fi determinant que es realitze un projecte d'adequació al públic del Parc Natural de les Salines de Santa Pola, de forma que la Conselleria d'Agricultura i Medi Ambient hi instal·le un centre de recepció, informació i interpretació del Parc Natural i adeqüe basses per a la utilització pública amb fins d'educació ambiental.  
A petició de la consellera d'Agricultura i Medi Ambient s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 14 de novembre de 1995,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Santa Pola, de la parcel·la de terreny de 80.982 m2 de superfície, situada en el sector Salines i ampliació de Santa Pola, incloses les edificacions existents en aquesta, les superfícies d'ocupació de les quals són: nau, 270,40 m2, aljub, 76,11 m2, i casa, 131,35 m2, respectivament.  
La parcel·la de terreny cedida confronta: nord, carretera nacional 332 d'Alacant a Cartagena, en línia mixta de 273 metres, amb carrer de Zamora (en projecte) en línia recta de 273 metres, sud, amb zona verda pública del sector Salines, d'on se segrega en línia trencada de 100 + 150 metres, amb l'avinguda de Saragossa en línia de 208 metres, est, amb carrer de Zamora (en projecte) en línia recta de 273 metres, amb parc esportiu del sector Salines, en línia trencada de 135 + 10 metres, i oest, amb zona verda pública del sector Salines, en línia recta de 46 metres i una altra trencada de 150 + 7 metres.  
Aquesta finca s'haurà de segregar de la inscrita en el Registre de la Propietat de Santa Pola, tom 1.327, llibre 383, foli 94, finca 30.660.  
Article 2  
La cessió gratuïta efectuada per l'Ajuntament de Santa Pola es fa amb la finalitat determinant que es realitze un projecte d'adequació al públic del Parc Natural de les Salines de Santa Pola, de forma que la Conselleria Agricultura i Medi Ambient instal·le un centre de recepció, informació i interpretació del Parc Natural i adeqüe basses per a la utilització pública amb fins d'educació ambiental.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 14 de novembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI